कार्यक्रमका प्रचार–प्रचार संयोजक प्रतिज्ञा अधिकारीले सिड्नीको डार्लिङ हार्बरमा आयोजना हुने कार्यक्रमलाई अझ विशेष बनाउन लागिएको जानकारी दिईन् । ‘यहाँका मुलधारका सञ्चारमाध्यमहरुलाई कार्यक्रममा निम्ता दिनेछौँ । रेल स्टेशनहरु मार्फत कार्यक्रम र नेपालबारे प्रचार गरिरहेका छौँ’, उनले भनिन्, ‘हिमाल, पहाड र तराइका कलासँस्कृति झल्किने प्रस्तुतीहरु नै यसका मुख्य आकर्षण हुनेछन् ।’ कार्यक्रम हुने सबै स्थानमा कम्तिमा २० भन्दा बढी नेपाली झण्डा फहराइनेछ । ‘डार्लिङ हार्बरमा ३५ वटा झण्डा फहराउनेछौँ, ३३ वटा त हामीले तयार गरिसक्यौँ’, उनले थपिन्, ‘फेस्टिभलका लागि नेपाली परिकार, नेपालसम्बन्धि जानकारी, नेपाली गीतसंगीत र नृत्यहरु सबै तयारी भइसकेको अवस्था छ ।’ त्यसका विभिन्न ३६ वटा स्टलहरु सञ्चालन हुनेछन् । आयोजकले अष्ट्रेलियाका केन्द्रीय सरकाकार इमिग्रेसन तथा सिटिजनसिप मिनिस्टर डेविड कोल्म्यान देखि न्यू साउथ बेल्स राज्यका प्रमुख, सभामुख, विपक्षी दलका नेताहरुलाई फेस्टिभलको निम्ता दिइसकेका छन् ।
